Lapis Blue S Paisley Print Pullover Hoodie | RoseGal.com
Paisley Print Pullover Hoodie - Lapis Blue - S
paisley print dress pullover hoodies print hoodies print dresses Bohemian Print Skirt Solid Up Hoodie Black Slim Fit Hoodie Plus Size Kangaroo Pocket Hoodie 4 dalk gelukkige getal vir Jaguars | Netwerk24
4 dalk gelukkige getal vir Jaguars
Deur Annchen Nel 21 April 2017 08:30
Chrisna van Zyl (toe Bootha) in 2014 in aksie vir die Proteas op die Statebondspele in Glasgow.Foto: Gallo Images
Die gesegde lui “derde keer skeepsreg”, maar dalk is vier ’n gelukkige getal vir die Jaguars.
Dié Noord-Gautengse netbalspan het die vorige drie jaar teleurstelling in die nasionale Premierligareeks ervaar. Hy het in al drie eindstryde teen die Vrystaatse Crinums vasgeval.
Die vierde reeks begin Vrydag in Durban.
Gaan die Jaguars dié keer die pyp rook? Kan die Crinums onttroon word? Kan die Kaapse Stings hul angels wys?
Dit is van die vrae wat oor die volgende agt naweke beantwoord sal word.
Daar was heelwat omwentelinge met nuwe spelers en afrigters.
Jenny van Dyk (Jaguars), Burta de Kock (Crinums) en Dorette Badenhorst (Flames) is die enigste afrigters wat ’n vierde keer aan die stuur is.
“Ja, ons word dikwels aan ons teleurstellings herinner. Ek sê vir die spelers dit gaan ’n lekker storie wees as ons wel wen,” het Van Dyk Donderdag gesê.
Ek sê vir die spelers dit gaan ’n lekker storie wees as ons wel wen.
“Ons het ten minste nie verswak nie. Ons was oor drie jaar die span wat die meeste wedstryde gewen het, maar nie kon deurdruk nie. Ons werk nou hard aan bestendigheid,” sê Van Dyk.
“Ons wil in élke wedstryd ons beste spel lewer, die eindstryd haal en dit wen.”
Net vyf Jaguars het oorgebly. Hulle is sonder drie Protea-doele. Lenize Potgieter speel vir Waikato Bay of Plenty Magic in Nieu-Seeland. Lindie Lombard het na die Fireballs geskuif en Melissa Kotze het uitgetree.
Die Protea-senter Erin Burger het op die nippertjie ’n SOS van die Queensland Firebirds gekry.
Die Pretorianers het egter uit ’n onverwagse oord ’n versterking gekry. Die voormalige Protea-doel Chrisna van Zyl (voorheen Bootha) het weer ernstig begin speel en die groep gehaal.
Sy is op 33 jaar die oudste speler in die groep.
Burger het verlede jaar vir die Southern Stings gespeel. Die Kapenaars is ook sonder Adéle Niemand en Leanie Kleynhans-Cornelissen (albei uitgetree) en Mari-Lena Joubert (nie beskikbaar nie). Die Stings het verlede jaar derde geëindig.
Die Kapenaars is ook sonder Adéle Niemand en Leanie Kleynhans-Cornelissen (albei uitgetree) en Mari-Lena Joubert (nie beskikbaar nie).
Die Crinums is sonder Karla Mostert (Sunshine Coast Lightning) en Lauren-Lee Christians (nou by Aloes).
Die Flames, wat vierde was, speel sonder Nadia Uys (na Fireballs), Sigi Burger (beseer) en Jeanté Strydom (na Jaguars).
Ná twee naweke in Durban skuif die aksie na Kaapstad en Bellville. Bloemfontein is die gasheer vir wedstryde in die laaste drie naweke.
Die wenspan het die bykomende motivering dat hy later vanjaar in die Nieu-Seelandse nasionale kampioenskap sal deelneem.
Naweekprogram: Vrydag: 18:00: Baobabs t. Sunbirds; 20:00: Aloes t. Stars. Saterdag: 12:00: Diamonds t. Flames; 14:00: Fireballs t. Stings; 18:00: Crinums t. Jaguars. Sondag: 10:30: Jaguars t. Sunbirds; 10:30: Crinums t. Fireballs.
Maryka het weer Protea-plek in haar visier
Gevierde bestuurder verruil netbal vir rugby